নওগাঁ প্রতিনিধি:বৃহস্পতিবার নওগাঁর বদলগাছী উপজেলার ৮  ইউনিয়নে শান্তিপূর্ণভাবে ভোটগ্রহণ সম্পন্ন হয়েছে। ৮ টি ইউনিয়নের মধ্যে ৫ টিতে বিএনপি,আলীগ ২ টিতে ও অপরটিতে স্বতন্ত্র প্রার্থী চেয়ারম্যান পদে নির্বাচিত হয়েছেন। রাত সাড়ে ১১ টায় বেসরকারি ভাবে এ ফলাফল ঘোষণা করা হয়।  জেলা নির্বাচন কর্মকর্তা সাইফুল ইসলাম জানান ,বদলগাছী সদর ইউনিয়নে এমএম গফুর (বিএনপি), মথুরাপুর ইউনিয়নে আব্দুল হাদি চৌধুরী (বিএনপি), পাহাড়পুর ইউনিয়নে সুলতান মাহমুদ সরদার (বিএনপি), মিঠাপুর ইউনিয়নে মীর মহিউদ্দিন আলমগীর (স্বতন্ত্র), কোলা ইউনিয়নে গোলাম রব্বানী মুকুল (বিএনপি), বিলাশবাড়ি ইউনিয়নে এমরান হোসেন  খান রতন ( আওয়ামী লীগ), আধাইপুর ইউনিয়নে শামসুল আলম খান (আওয়ামী লীগ) ও বালুভরা ইউনিয়নে মোঃ আল্ এমরান হোসেন (বিএনপি) সমর্থিত প্রার্থী চেয়ারম্যান পদে নির্বাচিত হয়েছেন ।  বদলগাছী উপজেলার ৮ টি ইউনিয়নে চেয়ারম্যান পদে ১ জন মহিলাসহ ৩৯ জন, সংরতি মহিলা সদস্য পদে ১১১ জন ও সদস্য পদে ২৯৮ জন প্রার্থী প্রতিদ্বন্দ্বিতা করেন। উপজেলায় মোট ৭২ টি ভোট কেন্দ্রে ২৩৯ টি বুথে ভোট গ্রহণ করা হয়। মোট ভোটার সংখ্যা ১ লাখ ৩৩ হাজার ৬৪৪ জন। এর মধ্যে ৬৭ হাজার ৯১৯ জন মহিলা এবং ৬৫ হাজার ৭২৫ জন পুরুষ ভোটার তাদের ভোটাধিকার প্রয়োগ করেন।  আচরণ বিধি লংঘনের দায়ে